cyanic-selkie/wikianc huggingface dataset:
Jacob Ihlen
Ihlen var son til ein skipsreiar. Sjølv vart han student i 1851 og cand. jur. i 1855. Han var så tilsett ved eit handelskontor i Christiania i tre år. Sidan 1859 var han fyrst overrettssakførar og seinare høgsterettsadvokat.
I 1867 vart Ihlen styreformann i brannassurandøren «Norden» og fire år seinare fekk han same posisjonen i sjøforsikringsselskapet «Poseidon». Han vart formann i den kongelege patentkommisjonen i 1876 og i sjølovskommisjonen i 1882.
Ihlen var medlem av bystyret i hovudstaden i mange år. Han var stortingsrepresentant for Kristiania, Hønefoss og Kongsvinger frå 1883 til 1888. I begge valperiodane var han medlem av tollkomiteen. Han slutta seg til Høgre si gruppe i Stortinget.
Øvre Rælingen kyrkje
Øvre Rælingen kyrkje er ei arbeidskyrkje i Rælingen kommune i Viken.
Kyrkja er oppført i betong, og arkitekten har òg teikna noko av inventaret.
Kommunar på Kypros
Ein kommune (gresk δήμος, dímos, tyrkisk belediye) er ei administrativ inndeling av Republikken Kypros. Kypros har seks distrikt, som er delte inn i kommunar (mest i urbane område) og lokalstyrte busetnader (mest i landlege område).
Øvre Rælingen kyrkje
Det er ikkje kyrkjegard på staden, men Stalsberghagen gravlund er mindre enn ein kilometer unna.
Kommunar på Kypros
Busetnader med meir enn 5000 innbyggjarar eller som har ressursar til å fungere som ein kommune, kan etter folkerøysting få status som kommune. Etter at det i 2011 på denne måten vart oppretta seks nye kommunar, er det no 39 kommunar på Kypros.
Etter den tyrkiske invasjonen i 1974 har den nordlege delen av øya vore utanfor kontroll frå styresmaktene, frå 1983 administrert av Den tyrkiske republikken Nord-Kypros. Det gjeld i alt ni kommunar, som har ein kommuneadministrasjon i eksil.
(There's) Always Something There to Remind Me
«(There's) Always Something There to Remind Me» er ein song skriven i 1960-åra av Burt Bacharach og Hal David.
Teksten
Teksten vert sungen av ein mann som nettopp har gjort det slutt med kjærasten min og ønsker å gløyme ho. Men uansett kvar han går er det noko som minnar han om ho.
Versjonar
Han vart opphavleg spelt inn som ein demo av Dionne Warwick i 1963, men den første versjonen som nådde singellista var Lou Johnson sin versjon, som nådde 49. plassen på Billboard Hot 100 sommaren 1964.
Den britiske impresarioen Eve Taylor høyrde versjonen til Johnson då ho var på vitjing i USA for å finne songar til den nyoppdaga artisten hennar Sandie Shaw. Shaw spelte inn songen for den britiske marknaden og singelen kom ut i september 1964. Songen vart framført av Shaw første gongen på fjernsynsprogrammet Ready Steady Go!. Shaw-versjonen gjekk heilt til topps i Storbritannia og låg tre veker på toppen av singellista i november 1964. I USA nådde denne versjonen berre 52. plassen. I Canada og Sør-Afrika gjekk singelen til Shaw heilt til topps.
Dionne Warwick spelte inn «(There's) Always Something There to Remind Me» den 14. april 1967 samstundes som ho spelte inn «The Windows of the World», og han vart gjeven ut i juli 1967 på albumet The Windows of the World. Warwick sin versjon kom ut på singel i august 1967 og nådde 65. plassen på singellista i USA.
«(There's) Always Something There to Remind Me» – som «Always Something There to Remind Me» – gjekk inn på topp 40 i USA for første gongen i 1970 med ein versjon av R.B. Greaves. Han nådde 27. plassen i februar 1970. Songen vart spelt inn i Muscle Shoals Sound Studio i 1969, produsert av Ahmet Ertegun and Jackson Howe. Greaves-versjonen nådde tredjeplassen på Easy Listening-lista.
Tjue år etter songen vart skriven nådde «Always Something There to Remind Me» topp 20 i USA i ein synthpop-versjon av Naked Eyes sommaren 1983.
Andre versjonar
Andre artistar som har spelt inn songen er mellom andre Viola Wills Braid, Lou Christie, José Feliciano, Wayne Fontana, The Four Seasons, the Hippos, Jay and the Americans, La Lupe, Brenda Lee, Peggy Lee, Martha and the Vandellas, Johnny Mathis, Ted Neeley, Don Williams, Blue Swede, Michael McDonald og Percy Faith.
Sandie Shaw spelte inn ein ny versjon av songen i 1985 for filmen Letter to Brezhnev.
Radiator
Radiator er ein varmevekslar som overfører terminsk energi frå eit medium til eit anna, som til dømes frå vatn til luft, eller omvendt. Termisk energi vert alltid overført frå mediet med den høgste temperaturen til mediet med lågaste temperaturen.
Verkemåte
For å få så effektiv overføring av termisk energi som mogeleg må ein syta for at det er liten termisk motstand mellom dei to media ein ynskjer å utveksla termisk energi mellom. Det oppnår ein gjennom å nytta materialar med god termisk leiingsevne (som metall) og ved å gje radiatoren eit stort areal. Ved å auka differensen mellom væske og luft oppnår ein òg å få overført meir termisk energi. Dette krev ofte at ein aukar væske og luftstraumen forbi veggane i radiatoren ved hjelp av pumper og vifter.
Kjøling av forbrenningsmotorar
I forbrenningsmotorar med veskekjøling til dømes vert det nytta radiatorar for å overføra termisk energi frå kjølevatnet til luft. Dette er naudsynt på grunn av at forbrenningsmotorar har liten verkningsgrad, så ein stor del av energien i drivstoffet går over til termisk energi og aukar temperaturen på kjølevæska. Når ein plasserer ein radiator i eit køyretøy ynskjer ein at radiatoren skal ta så liten plass som mogeleg. Ein let difor temperaturen på kjølevæska i motoren ligga rett under kokepunktet, slik at temperaturdifferansen mellom kjølevæska og lufta rundt køyretøyet vert så stor som mogeleg. Ved å lata kjølevæska ha litt overtrykk kan kokepunktet, og difor kjølevæsketemperaturen, aukast litt. For at kjølevæska skal sirkulera snøgt nok gjennom motoren og radiatoren vert det nytta kjølevatnpumper. Likeeins vert det nytta kjølevifter for å auka luftsirkulasjonen gjennom radiatoren.
One Way Ticket to Hell... and Back
One Way Ticket to Hell... and Back er det andre studioalbumet til det britiske rockebandet The Darkness. Det kom ut 28. november 2005 på Atlantic Records, og nådde 11. plassen på UK Album Chart. Det selde til platinaplate i Storbritannia. Det vart gjeve ut tre singlar frå albumet, og den første av desse, «One Way Ticket», nådde åttandeplassen på UK Singles Chart, og det same gjorde den andre singelen «Is It Just Me?».
Radiator
Oppvarming og avkjøling av bygningar
I samband med sentralfyring i bygningar vert det nytta radiatorar for å overføra termisk energi frå vatn til luft. Varmepumper nyttar òg radiatorar for å overføra termisk energi frå væske til luft, eller omvendt. I sentralfyringsanlegg og varmepumper vert det nytta pumper for å auka sirkulasjonen av væska i systemet. Varmepumper nyttar òg ofte vifter for å auka luftsirkulasjonen gjennom varmevekslarane, medan radiatorar i sentralvarmeanlegg vanlegvis har så stort areal at det ikkje er naudsynt med vifter. Når ein ikkje nyttar vifter unngår ein problemet med viftestøy.
Potensialbarriere
Potensialbarriere er i kvantefysikk eit område der det elektriske potensialet varierer sterkt. Kjem ein ladd partikkel inn mot ein barriere med så liten energi at han etter klassiske reglar skulle stoppast og vorte send attende i motsett retning, har han likevel i følgje kvantefysikken eit visst sannsyn for å passere barrieren. Slik barrieregjennomtrenging er i strid med den klassiske førestillinga om bevaring av energi, men er i samsvar med Heisenbergs uvisserelasjon.
Radiator
Elektronikk
Dei fleste effektforsterkarar nyttar kjøleribber, men det finst døme på bruk av væske-til-luft-radiatorar. Dei fleste datamaskinar nyttar og kjøleribber med viftekjøling, men væske-til-luft-radiatorar har vore nytta både i store vektordatamaskinar (superdatamaskinar) og i personlege datamaskinar.
One Way Ticket to Hell... and Back
Bakgrunn
Albumet vart produsert av Roy Thomas Baker, mest kjend for arbeidet sitt med Queen, ei stor inspirasjonskjelde for The Darkness. Bassisten Frankie Poullain slutta i bandet tidleg under produksjonen av albumet, og det meste av bassen på albumet er spelt av Dan Hawkins. Poullain har sagt at «Hazel Eyes» er favorittsporet hans på plata og sa «Eg utfordrar ein kvar etter eit par drinkar til å høyra på «Hazel Eyes» stå opp og IKKJE få Michael Flatley-ar.» Poullain var allereie kjent med seks av dei ti songane på albumet, og spelte «Hazel Eyes», «Dinner Lady Arms», «Seemed Like a Good Idea at the Time» og «English Country Garden» på turné med bandet før han drog. Han skreiv òg fire av spora på albumet. Arbeidstittelen for albumet var The Painstaking.
Mottaking
Albumet fekk blanda mottaking. Magasinet Q meinte det var det 22. beste albumet i 2005. Men Planet Sound skreiv at det var «den dyraste penisvitsen i verda», med tanke på den dyre forseinkinga av albumet og det hypermaskuline temaet som går gjennom det heile. I eit intervju med The Sun, sa Dan Hawkins at det kosta éin million britiske punkd å lage.
Radiator
Sjå òg
Radiator Radiator Radiator רדיאטור ラジエター Radiator Radiador (automóvel) Радиатор Radiator
Greenwich (fleirtyding)
Greenwich kan visa til:
Presenning
Presenning er ein kraftig duk som vert nytta for å dekka over og verna ulike ting mot ver og vind. Presenningar er laga av vasstett materiale, som til dømes kanvas eller polyester dekt med ei eller anna form for plastmateriale.
Ordet «presenning» kjem via lågtysk presenning, persenni(n)g frå fransk préceinte for 'kleding, vern'. Dette igjen er avleidd frå latin praecinctus, 'omgjeve'.
Presenningar vert nytta til å dekka og halda på plass stykkgods under transport og lagring, til å verna båtar i opplag mot regn og snø osb. På byggjeplassar nyttar ein ofte presenningar for å verna materialstablar og andre byggmaterialar.
Jacobsen Valley
Dalen er kalla opp etter den norske kvinnelege pioneren i Antarktis Solveig Gunbjørg Jacobsen (1913–1996), som var den første personen som vart fødd innanfor Antarktis, i Grytviken den 8. oktober 1913.
Klavdija Bojarskikh
Klavdija Sergejevna Bojarskikh var ein russisk langrennsløpar som representerte Sovjetunionen. Ho vann tre OL-gull i 1964 og to VM-gull i 1966.
Aktiv
Bojarskikh, som var frå Verkhnjaja Pysjma i Sverdlovsk oblast, var verdas beste kvinnelege langrennsløpar midt på 1960-talet. I sitt fyrste internasjonale meisterskap, vinter-OL 1964 i Innsbruck tok ho gullmedaljar i alle tre langrennsøvingane for kvinner. På 10 km tok ho ein knepen siger føre landsmannen Jevdokija Meksjilo, før ho vann ein suveren siger på 5 km. Saman med Alevtina Koltsjina og førnemnde Meksjilo gjekk ho Sovjetunionen inn til OL-gull i 3x5 km stafett, over to minuttar føre Sverige på sølvplass.
Under ski-VM 1966 i Oslo var Bojarskikh nær å kopiere sigersrekka frå Innsbruk. Ho vann 10 km og Sovjetunionen gjekk til topps i stafetten, men på 5 km vart ho slått av landslagskollegaen Alevtina Koltsjina med 7,2 sekundar og enda på sølvplass.
Bojarskikh la opp i 1967.
Sportsklubben Speed
Sportsklubben Speed er eit idrettslag heimehøyrande i Groruddalen i Oslo, opphavleg med base i området ved Bislett stadion. Idrettslaget vart stifta 13. juli 1918 og er i dag nærast ein rein symjeklubb, elles er SK Speed med i oldboys-fotball der klubben spelar i sine tradisjonelle fargar oransje og svart.
Blende
Blende er nemning for mineral (vesentleg sulfid) med sterk, ikkje-metallisk glans. Det vert òg brukt som forkorta namn på sfaleritt (sinkblende).
Barrel
Barrel er ei tønne eller eit kar laga av trestavar, no òg metallfat. Barrel vert nytta som eining for volum i engelsktalande land og var opphavleg ligg 32 gallon.
Oppsal Idrettsforening
Oppsal Idrettsforening er eit idrettslag heimehøyrande i bydelen Oppsal i Oslo. Idrettslaget vart stifta 1. august 1940 og er aktivt med i basketball, cricket, fotball, friidrett, handball, ishockey, orientering, skiidrett (nordisk). Oppsal IF sine lag spelar i blå trøyer og bukser og kvite strømper.
Barrel
I Storbritannia er sidan 1824 1 barrel (dry), lik 36 imperial gallon = 163,66 liter og vert nytta for tørre varer (korn) og for øl. Etter innføringa av SI-systemet i 1965, skal ikkje eininga lenger nyttast.
Oppsal Idrettsforening
Oppsal IF er særleg kjend for sine handballag for karar og kvinner. Karalaget var Noregs beste handballag gjennom 1970-åra, kvinnelaget markerte seg fyrst nokre tiår seinare og har ikkje same pokalsamlinga som mennene. Oppsal IF vart seriemeister i 1971, 1972, 1973, 1975, 1976 og 1979.
Barrel
I USA er 1 barrel mineralolje lik 42 US gallon = 158,987 liter, som er det same som eitt norsk fat. For andre væsker vert barrel nytta som 31,5 US gallon eller 119,24 liter. For frukt og andre tørre varer vert 1 barrel rekna som 115,6 liter, bortsett frå for tranebær der 1 barrel skal vere 95,5 liter.
Barrel vert særskild nytta i tollvesenet som har regler for omrekning frå pound (lb) til barrel basert på massen av varen som fyller eit målekar på éin barrel, og derfor forskjellig for kvar varesort. Til dømes er éin barrel lik 200 lb for fisk og kjøt og 376 lb for sement.
Oppsal Idrettsforening
Av handballspelarar var det særleg Pål Bye, Kristen Grislingås, Anders (Allan) Gjerde, Geir Røse og Roger Hverven som var dei fremste i 1970-åra, seinare fekk Jan Wangen mange landskampar for Noreg. Beste kvinnelege spelarane som har aksla Oppsal-drakta er Anne Kjersti Suvdal, Vilde Ingstad, Malin Aune og Amanda Kurtović.
Fotball
A-laget i fotball spelar i 3. divisjon avdeling 2 (2020).
Junction Valley
Junction Valley er ein dal som heller austover frå Echo Pass til Hestesletten på vestsida av Cumberland East Bay på Sør-Georgia. Namnet Junction Valley vart opphavleg gjeve av Den svenske antarktisekspedisjonen under Otto Nordenskjöld i 1901–04, til ein dal som gjekk mellom Cumberland East Bay og Cumberland West Bay. Toppen av denne dalen vart seinare kalla Echo Pass. Det originale namnet er derfor avgrensa til den austlege delen av dalføret, medan Sphagnum Valley vert nytta om den vestlege delen.
Love Touch
«Love Touch» er ein song av Rod Stewart og skriven av Gene Black, Holly Knight og Mike Chapman. Han vart gjeven ut på singel i 1986 og nådde sjetteplassen på Billboard Hot 100 i USA. Songen vart spelt under rulleteksten til Robert Redford-filmen Legal Eagles, og vert derfor stundom oppført som «Theme from Legal Eagles» (men er ikkje med på filmmusikkalbumet). Songen kom òg ut på Stewart-albumet Every Beat of My Heart.
WandaVision
WandaVision er ein amerikansk fjernsynsserie skapt av Jac Schaeffer for strøymetenesta Disney+, basert på Marvel Comics-karakterane Wanda Maximoff / Scarlet Witch og Vision. Serien går føre seg i Marvel Cinematic Universe, etter hendingane i 2019-filmen Avengers: Endgame. WandaVision var produsert av Marvel Studios, med Schaeffer som hovudforfattar og Matt Shakman som regissør.
Elizabeth Olsen og Paul Bettany held fram i rollene som Wanda Maximoff og Vision frå filmane, medan Debra Jo Rupp, Fred Melamed, Kathryn Hahn, Teyonah Parris, Randall Park og Kat Dennings deltek i andre roller.
WandaVision hadde premiere med dei to første episodane 15. januar 2021, og vil kringkastast i til saman ni episodar fram til 5. mars 2021. Serien fekk positiv mottaking frå kritikarar for hyllestene til eldre sitcoms og skodespelet til Olsen og Bettany.
WikiLeaks
WikiLeaks er ein nettstad oppretta for å publisere dokument som statsadministajonar og organisasjonar ynskjer å halde løynde, men som WikiLeaks meiner er av offentleg interesse og difor bør vere kjende for ålmenta. Ved ikkje å opplyse om kven som står bak lekkasjane, vil nettstaden verne om varslarar, aktivistar, journalistar og andre som kan vere kjelde til opplysningar.
Namnet WikiLeaks er samansett av wiki, eit ord på hawaiisk språk som tyder snøgg eller kjapp, og det engelske ordet leaks, som tyder lekasjar.
WikiLeaks høyrer ikkje inn under Wikimedia.
Philips Records
Philips Records er eit plateselskap som vart stifta i 1950 som Philips Phonografische Industries (PPI) av det nederlandske elektronikkforetakett Philips. I 1962 stifta Philips Records og Deutsche Grammophon eit fellesforetak med namnet Phonogram.
James Hutton
James Hutton var ein skotsk geolog. Han etablerte den retninga innanfor geologien som vert kalla plutonisme og vert òg rekna som grunnleggjaren av moderne geologi.
Biografi
Hutton byrja å studere jus ved universitetet i heimbyen og fekk i studietida ein lidenskapeleg dragning mot naturvitskapleg forsking. I staden for å fullføre advokatutdanninga, valde han å satse på medisin, som han syntest låg nærare favorittfaget kjemi. Han studerte så medisin i Edinburgh i tre år og fullførte deretter studiet i Paris. I 1749 tok han ein doktorgrad i medisin i Leiden i Nederland.
Han såg likevel ikkje føre seg ei framtid i medisinen og etter å ha arva ein landbrukseigedom i Berwickshire, valde han å satse på gardsdrift. Etter eit opphald i Norfolk der han lærde praktisk landbruk, reiste han til Nederland, Belgia og Nord-Frankrike. I desse åra byrja han å interessere seg for berggrunnen og jordoverflata.
I 1754 slo han seg så ned på garden i Berwickshire og dreiv han opp til eit mønsterbruk over ein periode på 14 år. Garden var då kome i ein slik stand at Hutton ikkje lenger såg dei same utfordringane i vidare drift, så han forpakta garden bort og flytta til Edinburgh, der han skulle bli buande resten av livet saman med tre systrer.
I 1770 fekk han bygd eit hus på St John's Hill i Edinburgh med utsyn over Salisbury Crags. Frå 1767 til 1774 var Hutton tett involvert i bygginga av Forth og Clyde-kanalen, der han nytta den geologiske kunnskapen sin både som deleigar og som medlem av styringskomiteen for bygginga. På denne tida er han registrert som busett i Bernard Street i Leith.
Geologisk forsking
På denne tida fanst knapt geologi som eige fag – derimot var mineralogien i rask utvikling. Men Hutton hadde eit større siktemål enn å studere mineral. Han avgjorde seg for å prøve å spore opp minerala sine og opphavet til bergartene og dermed få ei forståing av historia til jorda. Dette spørsmålet arbeidde han med i mange år, til han i 1785 leverte ei avhandling til det nystifta Royal Society of Edinburgh med tittelen Theory of the Earth, or an Investigation of the Laws Observable in the Composition, Dissolution and Restoration of Land upon the Globe.
I dette merkverdige verket vart doktrinen om at geologi ikkje omhandlar om skapinga av universet, men må omhandle studiet av dei materialane som jordskorpa er bygd opp av. Dagens bergarter er i stor grad danna av brotstykke av eldre bergarter som er vorte liggjande på havbotn og desse er igjen vorte herda til fast fjell under stort trykk. Herfrå er dei nydanna bergartene vorte løfta opp av energien frå varmen til det indre i jorda og under denne prosessen er laga vorte skråstilte, samstundes som massar av smelta stein er trengt opp gjennom dei. Så snart dei heva bergartene er kome over havnivå, byrjar nedbrytinga, som fortset like til alt land er jamna ut til havnivå eller ny heving finn stad.
Med denne konsistente teorien om det geologiske krinslaupet etablerte Hutton det paradigmet som vert kalla plutonismen. Med tida skulle det gå sigrande ut av strida med neptunistane, som hevda at alle bergarter var danna ved utfelling eller sedimentasjon i havet.
Italienske geologar hadde tidlegare vore inne på liknande tankar, men det er Hutton si forteneste at han har kombinert dei ulike prosessane i éin samanhengande teori basert på observasjonar. Hutton dreiv eit omfattande feltarbeid over store delar av Skottland i fleire tiår. Ein av dei mest kjendelokalitetane hans er diskonformiteten ved Siccar Point og denne er på grunn av Hutton vorte ein av dei mest kjende geologiske lokalitetane i verda. På dei eldre dagane sine arbeidde Hutton med ei utviding av Theory of the Earth. Ho kom i ny utgåve i 1795 og hadde då fått eit tillegg av «Proofs and illustrations». Huttons geologiske kart og akvarellar og teikningar av geologiske lag er reine kunstverk. Ei tredje utgåve fanst i følgje biografen til Hutton, John Playfair, i manuskript då han døydde. Ein del av dette vart publisert av Geological Society i London i 1899. Resten av manuskriptet ser ut til å vere gått tapt.
Sjølv om Theory of the Earth må reknast som eit gjennombrot i utviklinga av geologien som forskingsområde, er stilen til Hutton tung og vanskeleg tilgjengeleg. Difor fekk heller ikkje boka den merksemda han fortente i levetida hans. Etter Hutton døydde tok venen John Playfair, professor i matematikk ved universitetet i Edinburgh, på seg oppgåva å utgje ei omarbeidd utgåve av verket. Illustrations of the Huttonian Theory of the Earth kom i 1802 og er vorte eit standardverk i geologisk faglitteratur, takka vere kombinasjonen av dei revolusjonerande teoriane til Hutton og den elegante stilen og lysande formidlingsevna til Playfair. I 1805 kom biografien til Playfair over James Hutton.
Anna forsking
Det var ikkje berre den faste jorda som opptok Hutton. Theory of the Earth inneheldt òg ein Theory of Rain, som vart målbore for Royal Society i 1784. Her hevdar Hutton at den mengda luftfukt som lufta kan innehalde, aukar med temperaturen. Difor må ei blanding av to luftmassar med ulik temperatur resultere i at noko fukt kondenserer og blir synleg. Han gjennomgjekk tilgjengelege data om nedbør og klima frå ulike stader på kloden og kom til den konklusjonen at nedbør over alt vert regulert av ein kombinasjon av luftfukt og strøymingar i øvre luftlag som fører ulike luftmassar saman.
Hutton har levert bidrag til utforsking av naturen på ei lang rekkje område. I eit verk han kalla Dissertations on different Subjects in Natural Philosophy handsamar han så ulike emne som naturen til materien, fluiditet, kohesjon, ljos, varme og elektrisitet.
Ikkje berre utforska han heilt forskjellige fysiske emne; han freista seg òg innan metafysikken. I An Investigation of the Principles of Knowledge and of the Progress of Reason-from Sense to Science and Philosophy hevdar han det standpunktet at den ytre verda, slik han blir oppfatta av oss, blir skapt i vårt eige indre av inntrykk utanfrå, men at det ikkje nødvendigvis må vere nokon likskap mellom biletet vårt av verda og verda slik han er.
Mot slutten av livet sette han seg føre å systematisere dei mange skriftene sine om landbruksspørsmål, som han planla å gje ut under tittelen Elements of Agriculture. Han hadde nesten fullført arbeidet då ein uhelbredeleg sjukdom sette ein stoppar for arbeidet.
Julian Assange
Julian Paul Assange i Townsville i Queensland er ein australsk journalist, dataprogrammerar, nettaktivist og datasnok. Han er kjend som talsmann for nettstaden «Wikileaks».
Peter Debes
Peter Olaf Debes, eller Peter Olaf Nielsen, var ein norsk lærar, tollar og stortingsmann frå Christiania. Etternamnet Debes tok han i bruk frå 1897.
Debes var son til ein snikkarmeister. Han tok i 1866 eksamen ved krigsskulen, og var deretter sekondløytnant til han i 1868 vart premierløytnant i Kristiansandske brigade, forfremja i 1880 til kaptein. Tida 1872-82 var han lærar ved borgar-/middelskulen i Kragerø. Han fekk i 1882 stilling ved tollkontoret i Kragerø. År 1893 vart han tollkasserar i Larvik og i 1897 tollinspektør i Kristiansand, frå 1908 tollkasserar der.
Debes var medlem av Kragerø bystyre 1882-93. Han var stortingsrepresentant for Kragerø 1883-94, og Larvik og Sandefjord 1895-97. I den fyrste valperioden, 1883-85, var han medlem av tollkomiteen. Frå 1886 var han medlem av militærkomiteen, sekretær 1889-90 og formann 1891, samt 1893-94. I si siste stortingsperiode, 1895-97, var han ordinær medlem av same komiteen.
David Williams
David Williams var ein USA-amerikansk songar, låtskrivar, musikar og plateprodusent.
I ein musikkarriere på meir enn 40 år, har Williams vore mest kjend som ein aktiv rytmegitarist, og arbeidd med artistar som Earth, Wind & Fire, The Jacksons, Boz Scaggs, Michael Jackson, Madonna, Bryan Ferry, Herbie Hancock og The Temptations. I tillegg til arbeidet som studiomusikar, har Williams hatt ein solokarriere med to studioalbum: Take the Ball and Run (1983) og Somethin' Special (1991).
Diskografi
Soloalbum
Sentraldistribusjon
Sentraldistribusjon ANS er ei verksemd med tilhald i Oslo og på Skarnes som lagerførar varar, framfor alt bøker, på vegner av bokforlag, internett-bokhandlar og bokklubbar for å sende varane ut til bokhandlarar, private kundar og medlemar av bokklubbar etter kvart som tingingane kjem inn.
Givat Brenner
Givat Brenner (hebraisk skrift גִּבְעַת בְּרֶנֶר, tyder 'Brenneråsen'), òg skrive Giv'at Brener, er ein kibbutz i Sentral-Israel i Israel. Han ligg kring to kilometer sør for Rehovot og høyrer til Brenner regionale kommune. Kibbutzen vart grunnlagd i 1928 og er kalla opp etter forfattaren Yosef Haim Brenner, som vart drepen i Jaffa-opprøra i 1921.
Givat Brenner har kring 1 700 innbyggjarar og er ein av dei største kibbutzane i landet.
Adare Peninsula
Adare Peninsula, stundom kalla Cape Adare Peninsula, er ei høg isdekt halvøy i Antarktis som er 65 km lang. Ho ligg i den nordaustlege delen av Victoria Land, og går sør frå Cape Adare til Cape Roget. Halvøya er rekna som det sørlegaste punktet på Borchgrevink Coast, kalla opp etter Carsten Borchgrevink (1864-1934). Ho vart namngjeven av New Zealand Antarctic Place-Names Committee etter det nærliggande Cape Adare.
Givat Brenner
Historie
Givat Brenner vart grunnlagd i 1928 av immigrantar frå Litauen, Polen og Tyskland. Under andre verdskrigen forsynte Givat Brenner den britiske hæren med varer som syltetøy, noko som la grunnlaget for ein eksportindustri. Det vart starta ein fabrikk som laga utstyr for kunstig vatning, og dette førte til at det vart bygd eit støyperi. Støyperiet utvikla seg til å spesialisere seg på aluminium-trykkstøyperiselskap, som mellom andre produserte etuiet til naudtelefonar i USA.
Think It Over
«Think It Over» er ein rock-and-roll-song skriven av Buddy Holly, Jerry Allison og Norman Petty i 1958, opphavleg spelt inn av Crickets. Denne innspelinga vart gjeven ut på Brunswick Records som singel, og singelen nådde 27. plassen på poplista til Billboard, niandeplassen på R&B-lista til Billboard og 11. plassen på den britiske singellista. Vi Petty, kona til Norman Petty, spelte piano på innspelinga.
Andre innspelingar
Songen er òg blitt spelt inn av Bobby Vee, The Hollies, Skeeter Davis, Gloria Lynne, P.J. Proby og Ringo Starr. Det australske bandet Ol' 55 spelte inn songen på albumet Take It Greasy (1976).
Keep On Keepin' On av New Riders of the Purple Sage
Keep On Keepin' On er det tolvte studioalbumet til det amerikanske countryrockbandet New Riders of the Purple Sage, gjeve ut i 1989 på Mu Records, og så gjeve ut på ny på Relix Records.
Keep On Keepin' On er det første av to studioalbum av New Riders med berre det eine originale bandmedlemmet att, John Dawson. Det andre var Midnight Moonlight frå 1992. Albumet inneheld ein versjon av Grateful Dead-songen «Friend of the Devil», der Dawson var medlåtskrivar.
Albumet er meir innretta mot folkrock og bluegrass enn dei tidlegare albuma deira, dels på grunn av bidraga til multi-instrumentalisten Rusty Gauthier.
Boys Do Cry
«Boys Do Cry» (norsk omsetjing 'gutar græt') er ein popballade frå 2022 som vert framført av den sveitsiske songaren Marius Bear. Songen vart utgjeven 8. mars 2022 og er komponert av artisten sjølv, saman med Martin Gallop. Songen var det sveitsiske bidraget i Eurovision Song Contest 2022 i Torino i Italia, der han vart nummer 17 av 25 med 78 poeng.
Om songen
Melodien er komponert av songaren Marius Bear, som seier «Boys Do Cry» handlar om at alle mennesker opplever sorg og smerte, også menn. Bodskapen til songen er at man ikkje må oversjå kjensler, og at man må oppfordre kvarandre til å vere opne om kjensler og tankar. I eit intervju fortalte Bear at: «Eg forsto veldig tidleg at eg ikkje treng å vere flau over kjenslene mine. Som mann er eg ikkje redd for å gråte, eller å blottleggje svakheitene mine for eit publikum».
Bear skreiv «Boys Do Cry» saman med den sveitsiske låtskrivaren og musikkprodusenten Martin Gallop, og songen vart utgjeven 8. mars 2022 på den offisielle YouTube-kanalen til Eurovision Song Contest.
Bear leverte inn songen til kringkastaren SRG SSR som søkte etter bidrag til å representere Sveits i Eurovision Song Contest 2022. Eit sjåarpanel beståande av 100 sveitsiske sjåarar, i tillegg til ein internasjonal jury på 23 medlemmar, kåra «Boys Do Cry» til vinnar i den interne utveljinga.
Songen og artisten Marius Bear vart offentleggjorde som det sveitsiske bidraget 8. mars 2022. «Boys Do Cry» kvalfiserte seg til finalen 14. mai 2022, der han enda som nummer 17 av 25 finalister. Songen fekk 0 poeng frå sjåarane, men 78 poeng frå juryane.
Hugh Pollock
Hugh Pollock, fullt namn Hugh MacDowell Pollock var ein nordirsk forretningsmann, landeigar og politikar for Ulster Unionist Party. Mellom anna var han vald frå Belfast sør og frå Belfast Windsor (1921-1928 og 1929-1937) til regionparlamentet i Belfast. Pollock var finansminister for den fyrste regionalregjeringa frå 1921.
Abu Hamour
Abu Hamour er ein busetnad i kommunen Al Rayyan i Qatar. På grunn av den sentrale plasseringa vert staden stadig meir populær for å gjere handel. Fleire butikkar frå andre stader i landet har derfor flytta til denne busetnaden.
Karrakatta Valley
Karrakatta Valley er ein kort dal som går vest-nordvest frå Husvik ved Strømnesfjorden på Sør-Georgia. Han er kalla opp etter holken «Karrakatta» på ein bedding ved den fråflytta kvalstasjon ved enden av Husvik. Båten vart bygd i Oslo i 1912 og tente som kvalbåt utanfor Vest-Australia og vart nytta på beddingen for å lage damp til den nærliggande verkstaden, truleg fram til 1959. Han vart namngjeven av UK Antarctic Place-Names Committee (UK-APC) i 1990.
Øystein Pettersen
Øystein Pettersen er ein norsk langrennsløpar frå Oslo som har spesialisert seg mot sprintdistansane. Han vann OL-gull på sprintstafetten saman med Petter Northug under vinter-OL 2010 i Vancouver.
Karriere
Pettersen fekk sitt gjennombrot då han hausten 2006 i Düsseldorf vart nummer to både på sprinten og sprintstafetten under opningsrenna i verdscupen i langrenn. Dei komande sesongane fekk han ein tredjeplass i Rybinsk i 2007, ein andreplass i Kuusamo i november 2008 og ein tredjeplass i Düsseldorf i desember 2009, alle saman sprinttevlingar.
Pettersen deltok for Noreg i begge sprinttevlingane under vinter-OL 2010 i Vancouver. Han kom på sjetteplass i den individuelle øvinga, der han var tredje beste nordmann. Petter Northug og Ola Vigen Hattestad skulle gå sprintstafetten for Noreg, men då Hattestad kjende seg småsjuk, overlet han sin plass til Pettersen. Pettersen og Northug sigra i stafetten, vel eitt sekund føre Tyskland og Russland som tok dei andre medaljane i tevlinga.
Heliotrop
Heliotrop, òg kalla blodstein, er eit mineral med i form av ein djupgrøn kalsedon med flekkar av raud japsis. Det vert nytta i ringar, signet og liknande. Mineralet finst i India.
Dei raude flekkane skal visstnok sjå ut som blodflekkar, som har gjeve det namnet blodstein. Namnet helitrop kjem frå gresk ήλιος helios, sol, τρέπειν trepein, å snu, sidan mineralet reflekterer lys. Det var mellom anna skildra av Plinius den eldre i antikken.
Hülegü khan
Hülegü var ein mongolsk hærleiar og khan for Ilkhanatet. Han regjerte frå 1253 til 1265 over eit område som omtrent tilsvarer dagens Iran og Irak.
Hülegü var son av Tolui khan og Sorghaghtani beki og soneson av Djenghis khan. Nokre av brørne hans var Kublai og Möngke khan.
I 1255 gav storkhanen Möngke han ordre om å øydeleggja dei gjenverande muslimske statane i Sørvest-Asia. I 1256 overvann han dei frykta assassinarane, som gav seg utan kamp. I 1258 kom han til Bagdad, hovudstaden til Abbasidekalifatet. Etter ei omleiring blei byen erobra og fleire titals tusen av innbyggjarane, medrekna kalifen, drepne. Etter bøner frå Dokuz khatun, favorittkona til khanen som var kristen, blei kristne innbyggjarar skåna.
Hülegü fortsette vestover til Syria, der han velta ayyubidestyret, og Egypt, der hæren hans blei overvunnen av mamelukkane i 1260. Etter nederlaget drog Hülegü tilbake til kjerneområdet sitt i austre Iran. Resten av livet var han oppteken av indre strid i Det mongolske riket der slektningen hans Berkhe, khan over Kipchak-khanatet, var hovudmotstandaren.
Fet kyrkje i Fetsund
Fet kyrkje er ei langkyrkje i Lillestrøm kommune, Viken fylke.
Kyrkja vart teikna og oppført av byggmeister Günther Schüssler, og stilen er utprega nygotikk/sveitser. Kyrkja har koret i vest og tårnet i aust, motsett av det som er vanleg.
På kyrkjegarden står eit gravkapell i panelt bindingsverk frå 1910. Fet prestegard ligg nord for kyrkja.
One Way Ticket av The Darkness
«One Way Ticket» er ein song av det britiske rockebandet The Darkness og den første singelen frå det andre studioalbumet One Way Ticket to Hell... And Back. Han nådde åttandeplassen på UK Singles Chart. Tekstane handlar eksplisitt om kokainmisbruk. Songen referer ofte til å bruke og vere påverka av kokain, ei av årsakene til at Justin Hawkins vart lagt inn til rehabilitering.
Sauli Väinämö Niinistö
Niinistö har tidlegare vore Riksdagens talmann, og president i Finlands fotballforbund. Han har vore justisminister, finansminister og visestatsminister i regjeringane til Paavo Lipponen.
One Way Ticket av The Darkness
Songen opnar med ein panfløytesolo, så lyden av nokon som sniffar kokain, før opningsriffet byrjar.
Sauli Väinämö Niinistö
Ved presidentvalet i Finland i 2006 vart Niinistö nummer to med 24,06 % av røystene i første valomgang. I andre valomgang møtte han Finlands sittande president Tarja Halonen. Han fekk då 48,2 % av røystene, mens Halonen fekk 51,8 %. Niinistö stilte på nytt ved presidentvalet i 2012, kom på førsteplass med 37 % av røystene i første runde og gjekk vidare til andre valomgang. I andre valomgang, 5. februar, fekk han 62,6 % av røystene, og vart dermed vald til Finlands neste president.
Anderson Peninsula
Anderson Peninsula er ei låg isdekt halvøy, 11 km lang, som endar ved Belousov Point. Ho ligg mellom Gillett isbrem og Suvorovbreen på kysten av Wilson Hills of Antarktis. Ho vart kartlagd av United States Geological Survey frå landmålingar og frå flyfoto tekne av U.S. Navy i 1960–64, og vart namngjeven av Advisory Committee on Antarctic Names etter løytnant (seinare kaptein) Richard E. Anderson, som var offiser ved McMurdo Sound i løpet av Operasjon Deep Freeze I og II. Han overvintra i McMurdo-området i 1957.
Sauli Väinämö Niinistö
Privatliv
Niinistö var gift med Marja-Leena Niinistö, som døydde i ei bilulukke i 1995. I januar 2009 gifta han seg med Jenni Haukio.
Skarpskyttar
Skarpskyttar er opphavleg nemninga på ein særs dyktig skyttar som er ekstra treffsikker med skytevåpen. Namnet blir ofte brukt om militært personell, men mange politiavdelingar er i dag også sette opp med eigne skarpskyttarar. Dei har ofte spesialkompetanse på skarpskyttargevær og disiplinar knytt til strategisk og taktisk utnytting av det. Skarpskyttar brukast òg brukt i daglegtale som heidersnemning om treffsikre sivile skyttarar.
Stundom vert det engelske ordet sniper oversett til snikskyttar på norsk, men dette vert rekna som ei nedsetjande nemning av norske skyttarar sjølve som istaden føretrekk å bli kalla skarpskyttarar. Innan det norske militærfaget vert ikkje snikskyttar brukt som nemning. Derimot er skarpskyttar ei stilling i det norske forsvaret kvar ein nyttar skarpskyttargevær og som krev spesialutdanning innan blant anna langhaldsskyting, oppklaring og overvaking. Vanlege soldatar, som ikkje nødvendigvis er skarpskyttarar, kan ta skarpskyttermerket.
Innan politiet eller det militære er skarpskyttar ei taktisk rolle. Skarpskyttarane har vanlegvis ei framifrå rifle med kikkertsikte som deira primærvåpen, og er i militær samanheng kjende for å halda låg profil i kampsonar.
Militære skarpskyttarar
Ein skarpskyttar er ein infanterisoldat som er spesialist på skarpskyttargevær og særs god i bruken av dette. Organisatorisk er skarpskyttaren ofte å finne som ein del av eit spesialisert infanteri- eller ei spesialstyrke, og der anten i eit lag, tropp eller kompani, eller einskild soldat. Skarpskyttarar opererer ofte i par kvar den eine observerer og korrigerer elden, medan den andre skyt etter å ha fått klarsignal frå observatøren. Organisatorisk finn ein desse i eigne einingar - lag eller tropp, og oppgåvene er oftast å ta ut særs viktige mål hjå fienden i løynd frå kamuflerte stillingar etter lang tids venting på at målet skal dukke opp. Utdanninga hjå skarpskyttaren er ofte lang og hard, fordi personen skal lære seg å operere i par langt frå eigne styrkar, navigere i løynd i ukjent og ofte fiendtleg lende og finne gode skyte- og observasjonsstillingar som ikkje lett kan oppdagast av fienden. Ved høve kan ein skarpskyttar ta ut så viktige mål at ein kan tala om asymmetrisk krigføring. Militære skarpskyttarar er kjende for å halda låg profil i kampsonar, og rifle med kikkertsikte er oftast deira primærvåpen. Skarpskyttarar er òg særs dugande til å ta ut fiendtlege skarpskyttarar.
Samanlikning med geværlags skarpskyttarar
I militær samanheng skil ein vanlegvis mellom:
Mord
Omgrepet snikskyttar vert stundom brukt om privatpersonar som driv skarpskyting i kriminell samanheng for å ta livet av særleg utpeikte ofre. Eit av dei mest kjende snikskyttarmorda i verda er mordet på USAs president John Fitzgerald Kennedy 22. november 1963 medan han vitja byen Dallas i delstaten Texas.
Juhani Aho
Juhani Aho, opphavleg Johannes Brofeldt, var ein finsk forfattar. Han var den første finskspråklege yrkesforfattaren.
Aho var fødd i Lapinlax i Savolax.
Han var i 1889 med på å grunnleggje avisa Helsingin Sanomat.
Rykodisc
Rykodisc Records er eit amerikansk plateselskap. Det er eigd av Warner Music Group, opererer som ei eining under WMG sitt Independent Label Group og vert distribuert via Alternative Distribution Alliance.
Platselskapet hevda å vere det første sjølvstendige selskapet i USA som berre gav ut plater på CD, og vart stifta i 1983. Seint i 1980-åra byrja selskapet òg å gje ut kassettar med høg kvalitet og vinylar under namnet Ryko Analogue.
Rykodisc hadde suksess med nyutgjevingar på CD av artistar som Elvis Costello, David Bowie, Yoko Ono, Frank Zappa, Nine Inch Nails, Robert Wyatt, og Mission of Burma. Rykodisc har framleis rettane til katalogane til Zappa og Mission of Burma.
Fylkesveg 63 i Troms
Fylkesveg 63 i Troms går mellom Langnesvegen og Giæverbukta i Tromsø kommune. Vegen er 353 meter lang.
Austnes i Antarktis
Austnes er ei kort, brei, isdekt halvøy på søraustenden av Edward VIII Plateau og nordsida av innløpet til Edward VIII Bay; Cape Gotley markerer enden av halvøy. Ho vart kartlagd av norske kartografar frå flyfoto teken under Lars Christensen-ekspedisjonen i januar–februar 1937 og namngjeve av dei.
Várdobáiki samisk senter
Várdobáiki samisk senter er eit samisk språksenter som ligg i Evenes i Nordland. Senteret vart grunnlagt i 2003, og har 16 tilsette (2009), dei fleste av dei tilsett i Márkománák samiske barnehage (samisk: Márkomának sámi mánáidgárdi).
Fylkesveg 59 i Troms
Fylkesveg 59 i Troms går mellom Universitetssjukehuset Nord-Noreg og Nordøyavegen i Tromsø kommune. Vegen er 1,2 km lang.
Bismuthinitt
Bismuthinitt eller vismutglans er ein relativt sjeldan vismuterts, med blygrå til tinnkvit farge og metallisk glans. Mineralet består av vismut og svovel Bi2S3 og krystalliserer rombisk, isomorf med stibnitt (antimonglans). Det er den viktigaste vismutmalmen med førekomstar i Bolivia.
Det finst fleire stader i Noreg, mellom anna i kontaktsonene til Oslofeltet (Kjenner i Lier i Buskerud, no nedlagd gruvedrift), i ertsførekomstar i Telemark (Gjuv i Hjartdal, Bleka gullgruve i Svartdal), i granittpegmatittar (Evje og Iveland i Aust-Agder), i greisen (Thoreby i Varteig i Østfold) og på kvartsgangar (Sandøya i Hvaler i Østfold).
Twice as Much
Twice as Much var ein britisk duo som bestod av Dave Skinner (fødd David Ferguson Skinner, 4. juli 1946) og Andrew Rose (fødd Andrew Colin Campbell Rose, 12. mars 1946, Edgware i Middlesex). Dei var harmonisongarar som skreiv mykje av sine eigne songar.
Den einaste suksessen deira var ein versjon av Mick Jagger/Keith Richards-songen «Sittin' on a Fence» (1966). The Rolling Stones-versjonen av songen kom ikkje ut på eit Stones-album i USA før i 1967 og ikkje i Storbritannia før i 1969, sjølv om han vart spelt inn i desember 1965.
I 1972 vart Skinner medlem av Uncle Dog, ei gruppe med vokalisten Carol Grimes. Han skreiv dei fleste songane på albumet deira Old Hat. Han var òg medlem av Clancy. I 1977-1978 turnerte Skinner som klaverspelar med Roxy Music. Han bidrog òg på plater med Phil Manzanera og Bryan Ferry.
Karavane
Karavane (frå persisk کاروان) er eit stort reisefølgje med lastedyr som kamelar, muldyr, esel eller hestar. Omgrepet er særleg kjend frå Asia og Nord-Afrika, der ein har lang tradisjon for at reisande slo seg saman i store følgje som vern mot uvêr, andre naturlege hindringar og overfall.
I steppe- og ørkenområde har ein brukt mest kamelar til karavanar, medan ein i fjelland har brukt muldyr, esel og hestar. Ein karavane kan omfatta frå 40–50 opptil 600 eller fleire lastedyr. Kjende karavanevegar gjekk mellom Kina, gjennom Sentral-Asia, og Bukhara, ei rute kjend som Silkevegen, og mellom Beijing og Irkutsk i Sibir («te-vegen»). Det går også fleire kjende karavaneruter gjennom Sahara, sjå transsaharahandel.
Nadir Rüstəmli
Nadir Rəşid oğlu Rüstəmli (romanisert Nadir Rustamli, ) er ein aserbajdsjansk songar. I 2021 vann han den andre sesongen av The Voice of Azerbaijan, og han representerte Aserbajdsjan i Eurovision Song Contest 2022 med songen «Fade to Black».
Bakgrunn
Rüstəmli vart fødd i Salyan, aust i Aserbajdsjan. Som barn tok han pianotimar på ein musikkskule i heimbyen Salyan. I 2021 vart han uteksaminert frå Aserbajdsjans universitet for turisme og leiing, der han tok ein grad i bedriftsadministrasjon.
Rüstəmli har delteke i fleire song- og talenttevlingar. I 2019 representerte han heimlandet i Youthvision International Song Contest, der han vart nummer to. To år etter vann han den andre sesongen av The Voice of Azerbaijan. I fyrste runde song han ein versjon av «Writing's on the Wall» av Sam Smith. To av dommarane snudde stolane, og Rüstəmli valde artisten Eldar Qasimov som mentor. Qasimov vann Eurovision Song Contest 2011 med låten «Running Scared». I finalen 28. januar 2022 song Rüstəmli nettopp denne songen, og vann heile tevlinga med 42,6 prosent av telefonrøystene.
I februar 2022 kunngjorde den aserbajdsjanske kringkastaren İctimai Televiziya at han hadde vald Rüstəmli til å representere landet i Eurovision Song Contest 2022 i Torino i Italia. Han deltok med songen «Fade to Black» og enda til slutt som nummer 16 av 25 i finalen.
Jazzmusikaren Larry Williams
Lawrence Lowell «Larry» Williams er ein USA-amerikansk produsent, komponist, arrangør og multiinstrumentalist som var med å skipe jazzfusiongruppa Seawind i midten av 1970-åra. Han har òg arbeidd mykje som studiomusikar og spelte mellom anna saksofonsoloen på Sheila E. sin «The Glamorous Life» og har spelt saksofon, klaverinstrument og gjort arrangement for George Benson, Michael Jackson (Thriller, Off the Wall og Bad), Quincy Jones og Mika. Han har ofte turnert og spelt i studio med Al Jarreau. For film og fjernsyn har han spelt saksofon i filmen Dreamgirls og i fleire Grammy-vinnande TV-sendingar i 2000-åra.
Baptism: A Journey Through Our Time
Baptism: A Journey Through Our Time er eit album frå 1968 med dikt proklamert og sungen av Joan Baez. Peter Schickele orkestrerte songane, slik han hadde gjort på det førre albumet, Joan i 1967.
Pieni tietosanakirja
Pieni tietosanakirja (1925–1928) var det første leksikonet som vart publisert på finsk etter Otava sitt leksikon. Pieni tietosanakirja hadde fire delar og ca. 3 000 sider.
Baptism: A Journey Through Our Time
Albumet kom ut på ei tid då mange visesongarar, og pop- og rockartistar eksperimenterte med å blande musikken sin med klassisk orkestrering (t.d. The Beatles, Judy Collins, The Rolling Stones.)
Forlagssentralen
Forlagssentralen ANS, eigd av forlaga Gyldendal ASA og H. Aschehoug & Co (W. Nygaard) AS med ein halvpart kvar, er ei verksemd på Langhus i Ski kommune som leverer logistikk- og rapporteringstenester til bokbransjen i Noreg. Forlagssentralen står for lagring og utsending av bøker frå forlag til bokhandlarar og private kundar, og forvaltar tingingar og oppgjera mellom forlaga og bokhandlarar. Forlagssentralen driv såleis ei verksemd som femner om fleire forlag enn dei to som eig firmaet.
Soga
A/S Bokcentralen var den fyrste distribusjonssentralen for bøker i Noreg, skipa i 1922 av bokhandlarar og forlag. Dette var ein felles ekspedisjonssentral som samordna tingingar og utsendingar av bøker. I 1964 vart Forlagsentralen ANS skipa av Gyldendal og Aschehoug som ein sams ekspedisjonssentral for desse to forlaga, og i 1973 gjekk A/S Bokcentralen inn som ein del av denne verksemda.
Ástávuona giellagoahtie
Ástávuona giellagoahtie er eit samisk språksenter på Tennevoll i Lavangen kommune i Troms. Språksenteret er Lavangen kommune sitt språksenter, men det gjev samiskkurs også i nabokommunane rundt Astafjorden. Leiar for språksenteret er Lars-Joar Halonen.
Norsk svarteliste 2012
Norsk svarteliste 2012 var ei oversikt utarbeidd av Artsdatabanken og utgitt under namnet Fremmede arter i Norge – med norsk svarteliste 2012. Publikasjonen tok opp den økologiske risikoen i norsk natur ved framande artar som har potensiale til å spreie seg i naturen.
Artane var plasserte i fem risikotategoriar:
Frå 2018 blei svartelista avløyst av Fremmedartslista.
Bygdøy kapell
Bygdøy kapell låg på Bygdøy i Oslo. Det var teikna av Henrik Nissen og vart innvigd i 1876.
Konsul Thorleif Schjelderup hadde idéen til kyrkja og han stod òg for finansieringa. Kapellet vart reist på ei tomt som tilhøyrde Bygdøy Kongsgård. Ho vart innvigd av biskop Carl Peter Essendrop og Oscar II var til stades.
Kapellet brann ned 30. mai 1958.
Programleiarar for Junior Eurovision Song Contest
Programleiarar for Junior Eurovision Song Contest gjev oversyn over programleiarar for Junior Eurovision Song Contest.
Kellogg Valley
Kellogg Valley er ein høg (1400 moh.) hengedal i Antarktis som stort sett er isfri. Han ligg mellom Mount Boreas og Mount Aeolus i Olympus Range i Victoria Land. Dalen munnar ut i nord til McKelvey Valley, 500 m nedanfor. Han vart namngjeven av Advisory Committee on Antarctic Names (US-ACAN) (1997) etter ekteparet Thomas B. og Davida E. Kellogg som var glasiologar i Department of Geological Sciences og Institute of Quaternary Studies ved University of Maine, og som i fleire sesongar 1976–90 arbeidde i lag i McMurdo Sound-området, mellom anna på McMurdoisen, Rossisen, i Rosshavet og McMurdo Dry Valleys, der denne dalen ligg.
Programleiarar for Junior Eurovision Song Contest
Kjelder
Konkurs Piosenki Eurowizji dla Dzieci
Fylkesveg 65 i Troms
Fylkesveg 65 i Troms går mellom Sørhellneset og Kvaløyvågen i Tromsø kommune. Vegen er 16,2 km lang.